Številka: 477-356/2012-MPJU/155

Datum: 10. 1. 2022

Republika Slovenija, Ministrstvo za javno upravo, Tržaška cesta 21, Ljubljana, skladno z 52. in 54. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18 – v nadaljevanju: ZSPDSLS-1) in 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

**NAMERO ZA PRODAJO SOLASTNIŠKEGA DELEŽA DO ¼ NEPREMIČNINE S PARC. ŠT. 2449/1, 2480/2 IN 2489, k. o. 1613 - KUŽELJ, PO METODI NEPOSREDNE POGODBE**

**1. Naziv in sedež organizatorja prodaje**

Republika Slovenija, Ministrstvo za javno upravo, Tržaška cesta 21, 1000 Ljubljana.

**2. Predmet prodaje**

Predmet prodaje je:

|  |  |  |  |
| --- | --- | --- | --- |
| ID ZNAK nepremičnine | Izmera (do celote) po GURS | Dejanska raba | Delež RS, ki je predmet prodaje |
| Parcela 1613 2449/1 | 559,00 m2 | kmetijsko zemljišče | 1/4 |
| Parcela 1613 2480/2 | 651,00 m2 | kmetijsko zemljišče | 1/4 |
| Parcela 1613 2489 | 191,00 m2 | kmetijsko zemljišče | 1/4 |

Nepremičnine v naravi predstavljajo gozdna zemljišča, po prostorskih planih občine so deloma v območju stavbnih zemljišč, deloma v območju kmetijskih zemljišč. Občina Kostel je razgrnila prostorski plan, po katerem se bo namenska raba predvidoma v letu 2022 na vseh zgoraj navedenih zemljiščih spremenila iz stavbnih v kmetijsko.

Dostop do nepremičnin ni urejen.

Na podlagi določbe 189. člena Zakona o urejanju prostora (Uradni list RS, št. 61/2017) ležijo nepremičnine na območju predkupne pravice Občine Kostel. Na nepremičninah imajo predkupno pravico tudi solastniki oziroma predkupni upravičenci po Zakonu o kmetijskih zemljiščih.

Nepremičnina leži v območju varstva kulturne dediščine (naravna vrednota, posebno varstveno območje Natura 2000 in ekološko pomembno območje) in je varovana z občinskim prostorskim aktom.

Nepremičnine so ZK urejene in bremen proste.

**3. Vrsta pravnega posla in sklenitev pogodbe**

Prodaja nepremičnine po metodi neposredne pogodbe. Pogodba mora biti sklenjena v roku 15 dni po pozivu organizatorja postopka prodaje. V kolikor pogodba ni sklenjena v danem roku lahko organizator odstopi od sklenitve posla.

Najugodnejši ponudnik je dolžan ponudbo oddati tudi na Upravno enoto, kjer bo objavljena ponudba za nakup nepremičnin, skladno z določili Zakona o kmetijskih zemljiščih.

**4. Najnižja ponudbena cena**

Ponudbena cena za solastniški delež nepremičnine z ID znakom:

* Parcela 1613 2449/1
* Parcela 1613 2480/2 in
* Parcela 1613 2489

**mora biti najmanj 1.090,00 EUR.**

Najugodnejši ponudnik plača na ponujeno ceno še 2% davek na promet z nepremičninami, stroške notarske overitve ter stroške vpisa v zemljiško knjigo.

Ponudba se odda na obrazcu z vsebino iz priloge 1 te objave.

**5. Način in rok plačila kupnine**

Kupnina se plača v 30-ih dneh po sklenitvi pogodbe.

Plačilo celotne kupnine v določenem roku je bistvena sestavina pravnega posla. V kolikor kupnina ni plačana v roku, se šteje posel za razvezan po samem zakonu.

**6. Sklenitev pogodbe**

V kolikor bo v roku prispela več kot ena ponudba, bodo izvedena dodatna pisna pogajanja o ceni in o morebitnih drugih pogojih pravnega posla.

Pogodba bo sklenjena s tistim ponudnikom, ki bo ponudil najvišjo odkupno ceno pod pogojem, da občina oziroma predkupni upravičenci po Zakonu o kmetijskih zemljiščih ne bodo uveljavljali predkupne pravice.

Cene in drugi elementi ponudbe, ponujeni na pogajanjih, so zavezujoči.

Vse stroške v zvezi s prenosom lastništva (overitve, takse, vpis v zemljiško knjigo in drugo) plača kupec.

Nepremičnina bo prodana po načelu videno – kupljeno, zato morebitne reklamacije po sklenitvi prodajne pogodbe ne bodo upoštevane. Prodajalec ne jamči za izmero površine, niti za njen namen uporabe. Kupec sam prevzema obveznost odprave morebitnih pomanjkljivosti v zvezi s kvaliteto in obsegom predmeta prodaje.

Organizator si pridržuje pravico, da lahko do sklenitve pravnega posla, brez odškodninske odgovornosti, odstopi od pogajanj.

**7. Podrobnejši pogoji zbiranja ponudb**

Ponudbo lahko oddajo pravne in fizične osebe, ki v skladu s pravnim redom Republike Slovenije lahko postanejo lastniki nepremičnin.

Ponudniki pošljejo ponudbe oziroma ponudbe prinesejo osebno v zaprti pisemski ovojnici z navedbo » NP 477-356/2012-MPJU. – NE ODPIRAJ« na naslov organizatorja: Ministrstvo za javno upravo, Tržaška cesta 21, Ljubljana.

**Kot popolna ponudba se šteje tista, ki vsebuje:**

1. izpolnjen, lastnoročno podpisan obrazec, ki je priloga 1 te objave
2. kopijo osebnega dokumenta (osebne izkaznice ali potnega lista) – velja za fizične osebe in s.p.-je.

Šteje se, da je ponudba pravočasna, če na naslov organizatorja prispe

**najkasneje do 7.2.2022 do 15.00 ure.** [[1]](#footnote-1)

**Nepopolne, nepravočasne oziroma ponudbe, ki ne bodo izpolnjevale drugih pogojev iz te točke, bodo izločene iz postopka**.

Odpiranje ponudb NE BO javno.

Ponudniki bodo o rezultatih zbiranja ponudb obveščeni na njihov elektronski naslov najkasneje 7 dni po zaključenem odpiranju ponudb.

**8. Ogled**

Za dodatne informacije v zvezi s predmetom prodaje se obrnite na Biserko Gorišek, telefon 01 478 86 24, e-pošta: [biserka.gorisek@gov.si](mailto:biserka.gorisek@gov.si).

**9. Opozorilo**

Organizator lahko do sklenitve pravnega posla, postopek zbiranja ponudb ustavi oziroma ne sklene pogodbe z uspelim ponudnikom, brez odškodninske odgovornosti.

**10. Objava obvestila posameznikom po 13. členu Splošne uredbe o varstvu podatkov (GDPR)**

Obvestilo posameznikom po 13. členu Splošne uredbe o varstvu podatkov (GDPR) glede obdelave osebnih podatkov v elektronskih zbirkah in zbirkah dokumentarnega gradiva Ministrstva za javno upravo je objavljeno na spletni strani:

<https://www.gov.si/teme/stvarno-premozenje-drzave/>.

|  |  |
| --- | --- |
|  | na podlagi pooblastila št. 1004-113/2015/64 z dne 15. 4. 2021  **Maja Pogačar**  **generalna direktorica**  **Direktorata za stvarno premoženje** |

GraGrafični prikaz parcel


1. *Vse zainteresirane ponudnike opozarjamo na spremenjeno poslovanje Pošte Slovenije d.o.o. od 1. 7. 2021 dalje. Vse podrobnejše informacije so dostopne na naslednji povezavi:*

   [*https://www.posta.si/o-nas/novice/posta-slovenije-s-1-julijem-uvaja-locevanje-posiljk-korespondence-na-prednostne-in-neprednostne*](https://www.posta.si/o-nas/novice/posta-slovenije-s-1-julijem-uvaja-locevanje-posiljk-korespondence-na-prednostne-in-neprednostne) [↑](#footnote-ref-1)